钦定古今图书集成/明伦汇编/官常典/第492卷 > 程务挺
## 钦定古今图书集成/明伦汇编/官常典/第492卷 > 程务挺

按《唐书》本传，“务挺，洺州平恩人。父名振，隋大业末仕
窦建德，为普乐令，盗不迹境。俄弃贼自归，高祖诏授
永宁令，使率兵经略河北。即夜袭邺县，俘男女千馀
人以归，去数舍，阅妇人方乳者九十馀人，还之，邺人
感其仁。刘黑闼陷洺州，名振与刺史陈君宾自拔归，
母妻为贼所得。名振率众千馀掠冀、贝、沧、瀛等州，邀”
击粮道，悉毁贼水陆饷具。黑闼怒，杀其母妻。贼平，请
手斩黑闼，以其首祭母。拜营州长史，封东平郡公，赐
物二千段，黄金三百两。转洺州刺史。太祖征辽东，召
问方略，不合旨，帝勃然诘之，名振辩对益详。帝意解，
谓左右曰：“房元龄常在朕前见朕，嗔馀人色不能主。
名振生平未识我，一旦诮让而辞吐不屈，奇士哉！”拜
右骁卫将军、平壤道行军总管。攻沙卑城，破独山阵，
皆以少击众，号为名将。迁营州都督，兼东夷都护，击
高丽于贵端水，焚其新城。历晋、蒲二州刺史、镂方道
总管。卒，赠右卫大将军，谥曰烈。务挺少从父征讨，以
勇力闻。拜右领军卫中都将，破突厥六万骑于云州。
会伪可汗阿史那伏念叛，总管李文暕等三将以次
奔败。诏裴行俭讨之，以务挺副，检校丰州都督。时伏
念屯金牙山，务挺与副总管唐元表引兵赴之。伏念
惧，乃间道降于行俭，故裴炎以为非行俭功，迁务挺
右武卫将军，封平原郡公。绥州部落稽白铁余据城
平叛，建伪号，署置百官，进攻绥、息、大斌，杀官吏，火区
舍。诏务挺与夏州都督王方翼讨之。务挺生禽《白铁
余》。进左骁卫大将军，检校左羽林军。嗣圣初，与右领
军大将军张虔勗等豫废中宗，立豫王为皇帝，累被
褒赉。以左武卫大将军为单于道安抚大使，御突厥。

“务挺与炎及徐敬业潜相援结”，后遣左鹰扬将军裴
绍业即军中斩之，籍其家。突厥闻务挺死，率相庆，为
立祠，每出师辄祷焉。